“Les xornaes busquen reivindicar la identidá del vigulín como instrumentu de tradición y xuntase”, espresa Rodrigo Joglar
#000001
L’Infiestu acueye un añu más unes yá consolidaes Xornaes del Vigulín Tradicional. Esta iniciativa de LaKadarma pa reivindicar esti instrumentu de tradición incorpora La Benéfica, l’espaciu cultural recuperáu pal pueblu, como sede de gran parte d’actividaes, ente elles el conciertu del sábadu d’Alicornio y Llan de Cubel.
#000003
Esta tarde va arrancar l’actividá na propia La Benéfica, que sustitúi a la sala polivalente y la Piscifactoría como allugamientos principales, a les 18 hores cola presentación y conferencia ‘Estudiando la música popular del siglo XVII: el Manuscrito de Salamanca’ d’Ana Lombardía, pa siguir, a les 20 hores, col siempre esperáu Alcuentru del Vigulín Asturianu. L’actividá va continuar de nueche en La Traviasa, dende les 22 hores, con una sesión vigulinera.
#000004
El Prial va acoyer mañana, de 10 a 18.30 hores, el cursu ‘El vigulín nel folk asturianu’. Al empar en La Benéfica va haber actividaes pa la reciella: al meudía Fernando Valle Roso y Silvia Moreno van poner el so espectáculu ‘Cantares de y pa neñes y neños’ y a les 17.30 hores Sergio Buelga va presentar les Olimpiaes Asturianes.
#000005
Una Nueche Vigulinera va poner el ramu a l’actividá del sábadu. Primero van xubir al escenariu los castellanos Alicornio (22 hores), pa depués dar pasu a los históricos Llan de Cubel (23.30 hores).
#000006
Na semeya, una pancarta en L'Infiestu anuncia la celebración d'esta fin de selmana.
#000010
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000011